पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यालय स्थित झाझा बस स्टैंड के पास स्थित शुक्रदास भवन में शुक्रवार काे गरीब लाचार व निराश्रित लोगों के लिए भोजनालय का उद्घाटन डीएम अवनीश कुमार सिंह ने किया। डीपीआरओ राघवेन्द्र कुमार दीपक ने बताया कि कोविड 19 के संक्रमण को रोकने के लिए विभिन्न प्रकार के प्रतिबंध लगाए गए है। जिसके कारण मजदूर, निर्धन, निराश्रित नि:शक्त आदि जरूरतमंद लोगों के लिए भोजन पानी की समस्या पैदा हो गई। इन लोगों को जान बचाने के लिए भोजन व पानी की व्यवस्था करने का डीएम द्वारा निर्देश दिया गया था। इसको लेकर प्रभारी पदाधिकारी की निगरानी में सामुदायिक रसोई का इंतजाम किया गया । डीएम ने सारी व्यवस्था निरीक्षण किया और प्रभारी पदाधिकारी को सामुदायिक रसोई के संचालन के लिए बिजली, पानी, साफ सफाई, हैंड वाश, सैनिटाइजर आदि की प्रर्याप्त व्यवस्था करने का निर्देश दिया। मौके पर प्रभारी आपदा प्रबंधन पदाधिकारी, सदर बीडीओ व सीओ जमुई मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn